Република Србија

Општина Жабари

Општинско веће Општине Жабари

Број: 400- 35/2025-02

Датум: 04.03.2025. године

Ж а б а р и

 У складу са чланом 7. , 18. , 29. Одлуке о јавним расправама (''Сл. гласник Општине Жабари'', бр. 4/19) Општинско веће општине Жабари, сачинило је следећи:

**ИЗВЕШТАЈ О СПРОВЕДЕНОЈ ЈАВНОЈ РАСПРАВИ ПОВОДОМ ПРЕДЛОГА ОДЛУКЕ О ПРВОЈ ИЗМЕНИ И ДОПУНИ ОДЛУКЕ О БУЏЕТУ ОПШТИНЕ ЖАБАРИ ЗА 2025. ГОДИНУ**

**СА ЗАПИСНИКОМ СА ОТВОРЕНОГ САСТАНКА**

Јавна расправа је спроведена у организацији Општинског већа општине Жабари, а уз стручну помоћ Одељења за буџет и финансије - лица задужена за давање информација и објашњења учесницима јавне расправе о предложеним решењима су руководилац Одељења за буџет и финансије **Милена Васић** број телефона:012/250-130 и **Ивковић Надица** број телефона:064/81-33-223

Јавна расправа је трајала у периоду од 12.02.2025. до 04.03.2025. године.

Нацрт Одлуке, која је предмет јавне расправе:

**1. НАЦРТ ОДЛУКЕ  О ПРВОЈ ИЗМЕНИ И ДОПУНИ ОДЛУКЕ О БУЏЕТУ ОПШТИНЕ ЖАБАРИ ЗА 2025. ГОДИНУ**

Нацрт Одлуке, која је предмет јавне расправе објављена је на званичном сајту општине Жабари и на огласној табли општине Жабари. Такође, објављен је и Образац за сугестије на Нацртe одлукa, као и Обавештење о јавној расправи и Позив за јавну расправу.

До завршетка рока за доставу предлога примедби и сугестија у вези са јавном расправом, до 03.03.2024. године у 12.00 часова, **НИКО** од грађана, представника удружења грађана и јавности није се јавио за јавну расправу.

До завршетка рока за доставу предлога примедби и сугестија у вези са јавном расправом ни један предлог није стигао.

Ипак, иако се нико није јавио за јавну расправу, Одељење за буџет и финансије одлучило је да одржи планиран отворени састанак заказан за 04.03.2025. године од 12.00 часова, са надом да ће се представници грађана, удружења или јавности појавити и учествовати.

**ЗАПИСНИК**

**са отвореног састанка представника надлежних органа Општине, са заинтересованим грађанима и представницима удружења грађана и заинтересоване јавности**

Одржан је један отворени састанак 04.03.2025. године у сали СО Жабари, са почетком од 12.00 часова.

Састанку су присуствовали представници Одељења за буџет и финансије које су представљали **Милена Васић** и **Ивковић Надица** – лица која су задужена за давање информација и објашњења учесницима јавне расправе о предложеним решењима.

Састанку је још присуствовао председник општине Жабари Јован Лукић.

Пошто није било присутних представника грађана, удружења и јавности, састанак је завршен у 12.45 часова.

 **ПРЕДСЕДНИК ОПШТИНСКОГ ВЕЋА**

 **Јован Лукић, с.р.**